Araedjî tchesseu - Wikipedia

# Araedjî tchesseu

### Èn årtike di Wikipedia.

Li fåve di l' araedjî tchesseu, c' est ene racontroûle, avou onk araedjî d' aler al tchesse. Mins, ci tcheseu la, soeye-t i pask' i bôreate ses sudjets, soeye-t i k' i n' respeke nén li rlidjon. Adon, i rescontere on sint u on priyesse ki l' vout rmostrer, mins i nel schoûte nén.

Adon, i lyi arive måleur, et il est codåné a rivni fé ene fåsse tchesse so tere, on metou djoû, disk' al fén des tins.

## [candjî] Modêye di Viepe

A Viepe, gn aveut on signeur ki ctchinéve ses sudjets, et ki n' respectéve rén. Il esteut rindou après l' tchesse. I tchessive minme li djoû des åmes.

On côp k' i tchessive li djoû des åmes, la k' i rescontere on priyesse k' aléve enôlyî on malåde. Ci-cial lyi fwait li rprotche mins li signeur end a d' keure. Al nute, gn aveut on spès brouyård et l' signeur n' a nén veyou k' il arivéve dins ene fondreye. Et il a toumé dvins avou si tchvås et tote si meute di tchéns.

Dispu don, tos ls ans, li nute do djoû des åmes (do prumî å deus d' nôvimbe), i rvént wåler åtoû do tchestea d' Viepe avou ses tchéns. Et on-z ôt bén li brut di s' coine, mins stofé.

Prin del pådje «http://wa.wikipedia.org../../../a/r/a/Araedj%C3%AE_tchesseu.html»

Categoreye: Fåves do vî vî tins

##### Views

- Årtike
- Copene
- Modêye d' asteure

##### Cweri